**TAFLEN CRYNHOI PENDERFYNIAD**

**Diben:** Penderfyniad y Comisiynydd – Cyf. DLl 190

**Amseru:** Brys

**Teitl: Estyn Tymor 3 cytundeb arolwg Bodlonrwydd Dioddefwyr**

**Categori Penderfyniad / Effaith Maes Busnes: Comisiynu**

**Crynodeb Gweithredol:**

Rhoddodd Comisiynydd yr Heddlu a Throseddu gytundeb i Heddlu Dyfed-Powys ym mis Ebrill 2017 i ymgymryd ag arolygon bodlonrwydd dioddefwyr. Parodd y cytundeb hwn am gyfnod cychwynnol o 3 blynedd, gyda 2 ddewis i’w estyn am 12 mis pellach yr un. Trafodwyd bodlonrwydd dioddefwyr yng nghyfarfod Grŵp Plismona Cymru Gyfan ym mis Medi 2019, ac mae grŵp prosiect sy’n canolbwyntio ar ymagwedd Cymru gyfan tuag at y gwaith hwn nawr mewn grym. Bydd hyn yn caniatáu ymagwedd gyson, ynghyd â gwybodaeth gymharol am berfformiad a dysgu i’w rannu ledled y rhanbarth.

Oherwydd y pandemig COVID-19, ni fydd y penderfyniad blaenorol (DLl130) i alw ar yr estyniad cyntaf ar gyfer cytundeb bodlonrwydd Dyfed-Powys yn gwarchod gwasanaethau lleol i mewn i’r tymor CHTh newydd bellach. Mae’r etholiadau wedi’u gohirio, a bydd y tymor newydd nawr yn cychwyn ym mis Mai 2021. Gan hynny, cynghorir galw ar ail gyfnod estyniad y cytundeb, gan estyn y cytundeb i 31/03/2022. Cyfanswm gwerth blynyddol y cytundeb ar gyfer darpariaeth gwasanaeth yw £20,000. Ni fydd cwmpas i gynyddu hyn yn ystod y cyfnod estyn. Bydd y telerau ac amodau sy’n berthnasol yn ystod y cyfnod estyniad yr un fath â’r rhai sy’n bodoli ar hyn o bryd.

**Argymhelliad:**

Bod CHTh yn cymeradwyo’r alwad am gyfnod ychwanegol o 12 mis ar gyfer y cytundeb bodlonrwydd dioddefwyr, gan ei estyn i 31/3/2022.

**Comisiynydd Heddlu a Throseddu Dyfed-Powys**

Cadarnhaf fy mod wedi ystyried a oes gennyf unrhyw ddiddordeb personol neu sy'n rhagfarnu yn y mater hwn a fy mod wedi gwneud y penderfyniad arfaethedig yn unol ag Egwyddorion Nolan ar gyfer Ymddygiad mewn Bywyd Cyhoeddus.

Rwy’n cymeradwyo’r cais uchod.

**Llofnod:**  **Dyddiad: 7/12/2020**